Berlingske Tidende, 1788-05-12
Det Corps, som under Feldtmarskal=Lieutenant GrevMitrovskis Commando er bestemt til at beleire Fæstningen Schabacz, som ligger henimod 7 Mile oven for Belgrad ved Sau=Floden, har imellem den 16de og 18de April trukket sig tilsammen i en trang Cantonering i den lige over for Schabacz liggende Keiserl. Landsbye Klenack og nogle andre i Nærheden, værende Keiserl. Landsbyer. Den 18de ankom Keiseren selv ved Corpset, og tog sit Qvarter i benævnte Landsbye Klenack. Samme Dag indtraf og Beleirings=Artilleriet. Den 19de om Aftenen vare Skibene og Færgebaadene, som man 4 Mile neden for maatte forskaffe sig fra Egnen ved Boliefte, trukne opad til henimod 1/4 Miil fra Schabacz. Endnu samme Nat og den 20de, om Morgenen, bleve alle Anstalter føiede til Troppernes Jndskibning; og om Eftermiddagen Kl. 3 var den største Deel af Jnfanteriet med dets Skydts, samt Cavalleriet indskibet, stødte med alle for Haanden værende Skibe og Baade paa engang ud fra Strandbredden over til den Tyrkiske Side, og landede omtrent 3/4 Mile fra Schabacz. Alle Tropperne, som denne Eftermiddag og om Natten havde sat over, henbragte Natten paa en aaben Plads, som rundt omkring var bevoxet med Skov, tæt ved den høire Strandbred, og den 21de i Dagbrækningen bleve og de øvrige Tropper satte over, og landede oven for Dumacza Aaen. Saasnart Fienden den 20de om Eftermiddagen blev vaer, at de Keiserlige Tropper satte over, stak de alle langs Strandbredden af Sau uden for Fæstningen i Schabarz liggende Huse, som hindrede Udsigten, i Brand; men lod den store Forstad, Bayer kaldet, som ligger bag ved, omtrent 200 Skridt fra Fæstningen, blive ubeskadiget. Paa vor Side blev der ligeledes den 20de om Natten nogle Løbegraver aabnede paa den venstre Strandbred af Sau, og oprettet Batterier, fra hvilke man den 21de om Morgenen tidlig vilde begynde at beskyde Fæstningen mod Vandsiden, fornemmelig for at skyde de mange store Skibe i Grund, som Fienden der havde anlagt. Den 21de om Morgenen Kl. 5 tiltraadde det hele Corps Marchen igiennem den tykke Skov og naaede, formedelst de slette Veie og Broerne, som først maatte slaaes, ikke Enden af samme førend henimod Kl. 10. Her blev Cavalleriet strax trukket frem, og derpaa paa engang med alle Colonner brudt frem og opmarcheret frem for Skoven, en Fierdinqvei i Synet af Fæstningen. Keiseren lod strax 2 Batallioner rykke frem mod Forstaden Bayer, som man fandt forladt af Fienden, og besatte den indtil den yderste Kant imod Fæstningen. Hs. Majestæt recognoscerte den selv, men fandt, at det formedelst de overordentlig smaa og slette Gader ikke var mueligt, at bringe det svære Artillerie ind og tage Qvarteer i denne Forstad, saasom samme bestod kun af Træehuus- og Hytter, som Fienden let kunde stikke i Brand. Høistsamme besluttede derfore, at samme igien skulde rømmes og gandske afbrændes, saasom det i alle Henseender var skadeligt at lade dem blive staaende. Dette skede og om Aftenen og Natten derpaa. Da den nu afbrændte Forstad Bayer blev recognoseeret og besat, skiød Fienden vel heftig paa os med sine Kanoner, dog uden Virkning, thi kun en Soldat blev let saaret. Det Keiserl. Corps forblev opmarcheret for ved Skoven og henbragte ogsaa denne Nat uden Telter. Selvsamme Dag begyndte man og at slaae Skibsbroer over den henimod 600 Skridt, brede Flod, og den 22de om Morgenen vare de satte i Stand, saa at Telte, Brød, Havre Høe, Halm, Kiød, &c. hvoraf ikke det ringeste var at finde hos Tyrkerne, blev bragt over. Endnu denne Dag fortsatte man Jlden fra Batterierne paa de fiendtlige Skibe, men da de mod Middag, paa nogle faa nær, som laae skiulte, vare skudte i Grund, hold man inde med Skydningen, og gjorde om Natten Begyndelse med at transportere det svære Artillerie. Den 23de blev i Nærheden af Fæstningen udseet Pladser til at anlægge Batterier. Om Natten bleve samme oprettede og Løbegravenne aabnede, og den 24de skulde der giøres Begyndelse med at beskyde Fæstningen. Saasnart det fiendtlige Skydts er bragt til at tie, leirer Corpset sig bag Løbegraverne, og Fæstningen bliver i Nærheden indsluttet.